فطرت اور سیدنا ابراہیمؑ کے خوابِ ذبح سے متعلق ایک اشکال
یہ صحیح ہے کہ خدا کا حکم بجا لانا عینِ فطرت ہے۔ لیکن میرا سوال اس سے پچھلی اسٹیج کو ایڈریس کرتا ہے۔ یعنی کسی چیز کو خدا کا حکم سمجھنا خود ایک سوالیہ نشان ہے۔ یہ بھی ممکن تھا کہ سیدنا ابراہیمؑ اسے شیطانی وسوسہ سمجھ کر رد کر دیتے۔ جیسے آج اگر کوئی ہمارے نیکی کے جذبات کو ابھار کر ہم سے کوئی غلط کام کروانا چاہے تو فطرت کی گواہی ہماری مدد کرتی ہے کہ یہ کام خدا کا حکم نہیں ہو سکتا۔ مثال کے طور پر اگر کوئی یہ کہے کہ دشمن بھارت کے عام شہریوں کو “آپریشن سندور” کے بدلے میں مارنا ایک نیک عمل ہے، تو فطرت فوراً گواہی دے دیتی ہے کہ عام شہری کو قتل کرنا غیر فطری عمل ہے، اس لیے یہ خدا کا حکم ہرگز نہیں ہو سکتا۔